Návrh komuniké

	Vláda Slovenskej republiky prerokovala správu o plnení úloh vyplývajúcich zo Stratégie prevencie kriminality v Slovenskej republike v roku 2001. Popri priaznivých výsledkoch, dosiahnutých v prevencii kriminality v jednotlivých rezortoch a na regionálnej a miestnej úrovni, sa nesplnili tie úlohy, ktoré si vyžadovali finančnú dotáciu zo štátneho rozpočtu. Preto vláda prijala uznesenie, ktorým zaviazala ministra financií, aby na rok 2003 zohľadnil v štátnom rozpočte 40 000 000 Sk na podporu prevencie kriminality.